Det er en konkret vurdering, om du bør registrere dit varemærke. I vurderingen bør du overveje, hvor stor betydning varemærket har for din virksomhed, herunder for dit brand, produkter eller tjenesteydelser. Tænk f.eks. på, hvor stor betydning varemærket ”Apple” har for virksomheden Apple. Hvis varemærket styrker din konkurrenceevne og har betydning for din markedsposition, anbefales det at registrere varemærket. I overvejelserne bør du også tage stilling til, om virksomheden har planer om udvidelse til andre geografiske områder eller allerede er aktiv i andre områder end Danmark.